এনাম মেডিকেল কলেজ ও হাসপাতাল
এনাম মেডিকেল কলেজ ও হাসপাতাল (ইএমসিএইচ) বাংলাদেশের ঢাকা জেলার সাভার উপজেলায় অবস্থিত একটি বেসরকারি মেডিকেল কলেজ ও হাসপাতাল। ২০০৩ সালে হাসপাতালটি প্রতিষ্ঠিত হয়। এটি ঢাকা বিশ্ববিদ্যালয়ের অধিভুক্ত কলেজ। হাসপাতালটি ৫ বছর মেয়াদী ব্যাচেলর অব মেডিসিন, ব্যাচেলর অব সার্জারি(এমবিবিএস) ডিগ্রি প্রদান করে থাকে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলকভাবে করতে হয়। ডিগ্রিটি বাংলাদেশ মেডিকেল এন্ড ডেন্টাল কাউন্সিল অনুমোদিত।